Հայկ Գրիգորյան

Հայկ Մկրտիչի Գրիգորյան (սեպտեմբերի 15, 1976(1976-09-15), Երևան, Հայկական ԽՍՀ, ԽՍՀՄ), հայ, իրավաբան, Հայաստանի Հանրապետության քննչական կոմիտեի նախկին նախագահ (2018 թվականի հուլիսի 10-ից մինչև 2021 թվականի հուլիսի 12-ը)   :
Արդարադատության երրորդ դասի պետական խորհրդական (2019 թվականի հուլիսի 3-ից)։
Իրավաբանական գիտությունների դոկտոր (2021 թվականի դեկտեմբերի 17-ից)։


== Կենսագրություն ==
Հայկ  Գրիգորյանը ծնվել է 1976 թվականի սեպտեմբերի 15-ին՝ Երևան քաղաքում։ 
1993 թվականին ավարտել է Երևան քաղաքի Ա. Բլոկի անվան № 122 միջնակարգ դպրոցը։
1994 – 1996 թվականները ծառայել է Հայաստանի Հանրապետության զինված ուժերում։
1997 թվականին ընդունվել է Ռուսաստանի Դաշնության պաշտպանության նախարարության ռազմական համալսարանի հատուկ ֆակուլտետի դատախազաքննչական բաժինը։
2001 թվականին էքստեռն եղանակով գերազանցությամբ՝ ոսկե մեդալով, ավարտել է Ռուսաստանի Դաշնության պաշտպանության նախարարության ռազմական համալսարանի հատուկ ֆակուլտետի դատախազաքննչական բաժինը «իրավագիտություն» մասնագիտացմամբ, «իրավաբանի» որակավորմամբ։
2001 - 2006 թվականներին ծառայել է ՀՀ զինվորական դատախազության 2-րդ, 3-րդ և Երևանի կայազորներում՝ նախ որպես քննիչ-ստաժոր, ապա՝ քննիչ, այնուհետև՝ ավագ քննիչ։  
Շուրջ 2 տարի ներգրավված է եղել ՀՀ զինվորական կենտրոնական դատախազության հատկապես կարևոր  գործերով  քննության վարչության քննչական խմբերում։
2006 թվականի  օգոստոսի 25-ին Ռուսաստանի Դաշնության պաշտպանության նախարարության ռազմական համալսարանի ադյունկտուրա ընդունվելու, թեկնածուական ատենախոսությունը նախապատրաստելու և պաշտպանելու համար, սեփական դիմումի համաձայն, ազատվել է զբաղեցրած պաշտոնից։ 
2006 թվականի սեպտեմբերի 11-ին ընդունվել է Ռուսաստանի Դաշնության պաշտպանության նախարարության ռազմական համալսարանի ադյունկտուրա։
2009 թվականի սեպտեմբերի 25-ին ավարտել է ադյունկտուրան և պաշտպանել թեկնածուական ատենախոսություն` «Расследование преступлений, совершенных военнослужащими Вооруженных Сил Республики Армения в районах вооруженного конфликта» - Զինված ընդհարումների շրջաններում Հայաստանի Հանրապետության զինված ուժերի զինծառայողների կողմից կատարված հանցագործությունների քննությունը» վերտառությամբ՝ ստանալով իրավաբանական գիտությունների թեկնածուի գիտական աստիճան։
Թեկնածուական ատենախոսությունը պաշտպանելուց և իրավաբանական գիտությունների թեկնածուի գիտական աստիճանը ստանալուց հետո ծառայությունը շարունակել է ՀՀ պաշտպանության նախարարությունում։ 
2009 թվականի դեկտեմբերի 21-ին նշանակվել է ՀՀ պաշտպանության նախարարության քննչական ծառայության վերահսկողության, մեթոդիկայի և վերլուծության բաժնի ավագ քննիչ։
2010 թվականի օգոստոսի 17-ին նշանակվել է ՀՀ պաշտպանության նախարարության քննչական ծառայության 2-րդ կայազորային քննչական բաժնի պետ (ՀՀ ՊՆ թիվ 55292 զորամասի հրամանատար)։
2011 թվականի դեկտեմբերի 13-ին ՀՀ պաշտպանության նախարարության քննչական ծառայության պետի տեղակալ (ՀՀ ՊՆ թիվ 55555 զորամասի հրամանատարի տեղակալ)։ 
2013 թվականի սեպտեմբերի 23-ին ընդունվել է Ռուսաստանի Դաշնության պաշտպանության նախարարության ռազմական համալսարանի հեռակա ուսուցմամբ դոկտորանտուրա, որտեղ պատրաստել է դոկտորական ատենախոսությունը՝ «Международно-правовые и организационные основы расследования военных преступлений, совершаемых противоборствующими сторонами вооруженного конфликта» - Զինված ընդհարման ժամանակ հակամարտող կողմերի կատարած պատերազմական հանցագործությունների քննության միջազգային իրավական և կազմակերպչական հիմքերը» վերտառությամբ։ 2021 թվականին պաշտպանել է. շնորհվել է իրավաբանական գիտությունների դոկտորի գիտական աստիճան։
2014 թվականի հոկտեմբերի 9-ին վերանշանակվել է ՀՀ քննչական կոմիտեի զինվորական քննչական գլխավոր վարչության պետի տեղակալ։
2015 թվականի հունվարի 14-ին ՀՀ Նախագահի հրամանագրով նշանակվել է ՀՀ քննչական կոմիտեի նախագահի տեղակալ, զինվորական քննչական գլխավոր վարչության պետ ։
2018 թվականի հուլիսի 10-ին ՀՀ կառավարության որոշմամբ նշանակվել է ՀՀ քննչական կոմիտեի նախագահ ։
2021 թվականի հուլիսի 12-ին ՀՀ կառավարության որոշմամբ ազատվել է ՀՀ քննչական կոմիտեի նախագահի պաշտոնից ։
Հեղինակ է շուրջ 47 գիտական հոդվածների և 3 մենագրությունների (ընդհ. ծավ. 112 տպ. մամուլ), որոնք վերաբերում են քրեական և միջազգային իրավունքի, քրեական դատավարության և քրեագիտության արդի հիմնահարցերին։
Աշխատանքային գործունեության ընթացքում պարգևատրվել է 21 մեդալով, 4 հուշամեդալով, 1 պետական պարգևով և 3 կրծքանշանով։
Ամուսնացած է, ունի երկու երեխա։


== Կրթություն ==
1997թ. ընդունվել է Ռուսաստանի Դաշնության պաշտպանության նախարարության ռազմական համալսարանի հատուկ ֆակուլտետի դատախազաքննչական բաժինը։
2001թ. էքստեռն եղանակով գերազանցությամբ՝ ոսկե մեդալով ավարտել է Ռուսաստանի Դաշնության պաշտպանության նախարարության ռազմական համալսարանի հատուկ ֆակուլտետի դատախազաքննչական բաժինը «իրավագիտություն» մասնագիտացմամբ, «իրավաբանի» որակավորմամբ։
2006թ. ընդունվել է Ռուսաստանի Դաշնության պաշտպանության նախարարության ռազմական համալսարանի ադյունկտուրա։
2009թ. ավարտել է ադյունկտուրան և պաշտպանել թեկնածուական ատենախոսություն` «Расследование преступлений, совершенных военнослужащими Вооруженных Сил Республики Армения в районах вооруженного конфликта» - Զինված ընդհարումների շրջաններում Հայաստանի Հանրապետության զինված ուժերի զինծառայողների կողմից կատարված հանցագործությունների քննությունը» վերտառությամբ՝ ստանալով իրավաբանական գիտությունների թեկնածուի գիտական աստիճան։
2013թ. ընդունվել է Ռուսաստանի Դաշնության պաշտպանության նախարարության ռազմական համալսարանի հեռակա ուսուցմամբ դոկտորանտուրա, որտեղ պատրաստել է դոկտորական ատենախոսությունը՝ «Международно-правовые и организационные основы расследования военных преступлений, совершаемых противоборствующими сторонами вооруженного конфликта»-Զինված ընդհարման ժամանակ հակամարտող կողմերի կատարած պատերազմական հանցագործությունների քննության միջազգային իրավական և կազմակերպչական հիմքերը» վերտառությամբ։
2021 թվականին պաշտպանել է. շնորհվել է իրավաբանական գիտությունների դոկտորի գիտական աստիճան։


== Աշխատանքային գործունեություն ==
2001 - 2006թթ. ՀՀ զինվորական դատախազության 2-րդ, 3-րդ և Երևանի  կայազորներում՝ նախ որպես քննիչ-ստաժոր, ապա՝ քննիչ, այնուհետև՝ ավագ քննիչ։  
2009 - 2010թթ. ՀՀ պաշտպանության նախարարության քննչական ծառայության վերահսկողության, մեթոդիկայի և վերլուծության բաժնի ավագ քննիչ։
2010 - 2011թթ. ծառայության մեջ առաջխաղացման կարգով՝ ՀՀ պաշտպանության նախարարության քննչական ծառայության 2-րդ կայազորային քննչական բաժնի պետ (ՀՀ ՊՆ թիվ 55292 զորամասի հրամանատար)։
2011 - 2014թթ. ծառայության մեջ առաջխաղացման կարգով՝ ՀՀ պաշտպանության նախարարության քննչական ծառայության պետի տեղակալ (ՀՀ ՊՆ թիվ 55555 զորամասի հրամանատարի տեղակալ)։ 
2014 - 2015թթ. ՀՀ քննչական կոմիտեի զինվորական քննչական գլխավոր վարչության պետի տեղակալ։
2015 - 2018թթ. ՀՀ քննչական կոմիտեի նախագահի տեղակալ, զինվորական քննչական գլխավոր վարչության պետ։
2018 - 2021թթ. ՀՀ քննչական կոմիտեի նախագահ։


== Զինվորական կոչումներ և դասային աստիճաններ ==
2001 թվականի հունիսի 5-ին ՀՀ պաշտպանության նախարարի հրամանով շնորհվել է լեյտենանտի առաջնային զինվորական կոչում։
2002 թվականի դեկտեմբերի 9-ին ՀՀ գլխավոր դատախազի հրամանով շնորհվել է երրորդ դասի իրավաբանի դասային աստիճան։
2004 թվականի դեկտեմբերի 22-ին ՀՀ գլխավոր դատախազի հրամանով շնորհվել է երկրորդ դասի իրավաբանի դասային աստիճան։
2006 թվականի օգոստոսի 15-ին ՀՀ գլխավոր դատախազի հրամանով, ոչ ակներևության պայմաններում շատերի կյանքի համար վտանգավոր եղանակով կատարված երկու դիտավորյալ սպանությունների բացահայտման համար, խրախուսման կարգով, շնորհվել է առաջին դասի իրավաբանի դասային աստիճան։
2006 թվականի սեպտեմբերի 11-ին ՀՀ պաշտպանության նախարարի հրամանով շնորհվել է ավագ լեյտենանտի հերթական սպայական զինվորական կոչում։
2009 թվականի դեկտեմբերի 26-ին ՀՀ պաշտպանության նախարարի հրամանով շնորհվել է կապիտանի հերթական սպայական զինվորական կոչում։
2010 թվականի մարտի 22-ին ՀՀ պաշտպանության նախարարի հրամանով վաղաժամկետ շնորհվել է մայորի հերթական սպայական զինվորական կոչում։
2013 թվականի ապրիլի 13-ին ՀՀ պաշտպանության նախարարի հրամանով շնորհվել է փոխգնդապետի հերթական սպայական զինվորական կոչում։
2014 թվականի հոկտեմբերի 9-ին ՀՀ քննչական կոմիտեի նախագահի հրամանով շնորհվել է արդարադատության փոխգնդապետի կոչում։
2015 թվականի հունվարի 19-ին ՀՀ քննչական կոմիտեի նախագահի հրամանով շնորհվել է արդարադատության գնդապետի կոչում։
2018 թվականի ապրիլի 9-ին ՀՀ քննչական կոմիտեի նախագահի հրամանով շնորհվել է արդարադատության առաջին դասի խորհրդականի դասային աստիճան։
2019 թվականի հուլիսի 3-ին ՀՀ Վարչապետի ներկայացմամբ, ՀՀ Նախագահի թիվ ՆՀ-148-Ա հրամանագրով շնորհվել է արդարադատության երրորդ դասի պետական խորհրդականի դասային աստիճան։


== Պարգևներ ==


=== Պարգևներ ===
Հայաստանի Հանրապետության Վարչապետի «ՀՀ Վարչապետի հուշամեդալ»՝ 2 անգամ։
Հայաստանի Հանրապետության քննչական կոմիտեի «Պատվավոր քննիչ» գերատեսչական կրծքանշան։
Արցախի Հանրապետության քննչական կոմիտեի «Պատվավոր քննիչ» գերատեսչական կրծքանշան։
Հայաստանի Հանրապետության քննչական կոմիտեի «Անձնվիրություն և անվեհերություն» գերատեսչական մեդալ։
Հայաստանի Հանրապետության հատուկ քննչական ծառայության «Հայաստանի Հանրապետության իրավակարգի ամրապնդման համար» գերատեսչական մեդալ։
Հայաստանի Հանրապետության հատուկ քննչական ծառայության «Գերազանց ծառայության համար» գերատեսչական մեդալ։
Հայաստանի Հանրապետության ազգային անվտանգության ծառայության «Մարտական համագործակցության համար» գերատեսչական մեդալ։
Հայաստանի Հանրապետության ազգային անվտանգության ծառայության «Անվտանգության մարմինների 100-ամյակ» գերատեսչական հոբելյանական մեդալ։
Հայաստանի Հանրապետության գլխավոր դատախազության «Հայաստանի Հանրապետության դատախազության 100-ամյակ» գերատեսչական հոբելյանական կրծքանշան։
«Մայրական երախտագիտություն» մեդալ։
Հայաստանի Հանրապետության ոստիկանության «Օրենքի պատվար» գերատեսչական մեդալ։
Հայաստանի Հանրապետության ոստիկանության «Համագործակցության ամրապնդման համար» գերատեսչական մեդալ։
Արցախի Հանրապետության ոստիկանության «Համագործակցության ամրապնդման համար» գերատեսչական մեդալ։
Հայաստանի Հանրապետության պաշտպանության նախարարության «Մարշալ Բաղրամյան» գերատեսչական մեդալ։
Հայաստանի Հանրապետության պաշտպանության նախարարության «Վազգեն Սարգսյան» գերատեսչական մեդալ։
Հայաստանի Հանրապետության պաշտպանության նախարարության «Անբասիր ծառայության համար» 1-ին աստիճանի գերատեսչական մեդալ։
Հայաստանի Հանրապետության պաշտպանության նախարարության «Անբասիր ծառայության համար» 2-րդ աստիճանի գերատեսչական մեդալ։
Հայաստանի Հանրապետության պաշտպանության նախարարության «Հայաստանի Հանրապետության Զինված ուժեր 20 տարի» գերատեսչական հոբելյանական մեդալ։
Արցախի Հանրապետության պաշտպանության նախարարության «ԼՂՀ պաշտպանության բանակ» գերատեսչական հոբելյանական հուշամեդալ։


=== Արտասահմանյան պարգևներ ===
Ռուսաստանի Դաշնության պաշտպանության նախարարության «Ռուսաստանի Դաշնության պաշտպանության նախարարության ռազմական համալսարանը գերազանցությամբ ավարտելու համար» գերատեսչական մեդալ։
Ռուսաստանի Դաշնության քննչական կոմիտեի «Վաստակի համար» գերատեսչական մեդալ։
Ռուսաստանի Դաշնության քննչական կոմիտեի «Ծառայողական պարտքին հավատարմության համար» մեդալ։
Ռուսաստանի Դաշնության քննչական կոմիտեի «Միջազգային համագործակցության ամրապնդման համար» մեդալ (2 անգամ)։
Ռուսաստանի Դաշնության քննչական կոմիտեի «1941-1945թթ. Հայրենական մեծ պատերազմում հաղթանակի 75 տարին» հուշամեդալ։
Բելառուսի Հանրապետության քննչական կոմիտեի «Վաստակի համար» կրծքանշան։
Բելառուսի Հանրապետության «Գերմանաֆաշիստական զավթիչներից Բելառուսի ազատագրման 75-ամյակ» պետական պարգև։
Բելառուսի Հանրապետության քննչական կոմիտեի «Ծառայության և փոխգործակցության համար» կրծքանշան։
Ռուսաստանի Դաշնության պաշտպանության նախարարության «Ռուսաստանի Դաշնության պաշտպանության նախարարության ռազմական համալսարանի 90-ամյակ» գերատեսչական հոբելյանական մեդալ։
Ռուսաստանի Դաշնության պաշտպանության նախարարության «Ռուսաստանի Դաշնության պաշտպանության նախարարության ռազմական համալսարանի 100-ամյակ» գերատեսչական հոբելյանական մեդալ։


=== Այլ պարգևներ ===
Պարգևատրվել է մի շարք պատվոգրերով։


== Գիտական աշխատանքներ ==


== Հարցազրույցներ ==


== Ծանոթագրություններ ==